CELEX: 32020D1010
Language: sk
Date: 2020-07-02 00:00:00
Title: Rozhodnutie Politického a bezpečnostného výboru (SZBP) 2020/1010 z 2. júla 2020 o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2019/264 (BiH/29/2020)

13.7.2020   
               
               
                  SK
               
               
                  Úradný vestník Európskej únie
               
               
                  L 224/7
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1010
         z 2. júla 2020
         o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2019/264 (BiH/29/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
         keďže:
         
                     (1)
                  
                  
                     Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať relevantné rozhodnutia o vymenovaní veliteľa operácie EÚ.
                  
               
                     (2)
                  
                  
                     PBV 8. októbra 2018 v zásade rozhodol, že od 29. marca 2019 by mal byť za veliteľa operácie EÚ vymenovaný zástupca náčelníka štábu Vrchného veliteľstva spojeneckých síl v Európe (SHAPE), pokiaľ NATO potvrdí jeho disponibilitu.
                  
               
                     (3)
                  
                  
                     Severoatlantická rada 7. decembra 2018 potvrdila, že zástupca náčelníka štábu SHAPE je k dispozícii a od 29. marca 2019 môže prevziať úlohu veliteľa operácie EÚ v rámci dojednaní „Berlín plus“.
                  
               
                     (4)
                  
                  
                     PBV 7. februára 2019 prijal rozhodnutie (SZBP) 2019/264 (2), ktorým bol za veliteľa operácie EÚ pre vojenskú operáciu Európskej únie v Bosne a Hercegovine od 29. marca 2019 vymenovaný zástupca náčelníka štábu SHAPE generálporučík Olivier RITTIMANN.
                  
               
                     (5)
                  
                  
                     NATO 15. mája 2020 rozhodla vymenovať generálmajora Bricea HOUDETA za zástupcu náčelníka štábu SHAPE, ktorý od 18. júla 2020 nahradí generálporučíka Oliviera RITTIMANNA. Generálmajor Brice HOUDET by mal od uvedeného dátumu nahradiť generálporučíka Oliviera RITTIMANNA aj v jeho funkcii veliteľa operácie EÚ pre vojenskú operáciu Európskej únie v Bosne a Hercegovine.
                  
               
                     (6)
                  
                  
                     Vojenský výbor Európskej únie sa 26. mája 2020 dohodol, že odporučí vymenovanie generálmajora Bricea HOUDETA za veliteľa operácie EÚ pre vojenskú operáciu Európskej v Bosne a Hercegovine od 18. júla 2020.
                  
               
                     (7)
                  
                  
                     Rozhodnutie (SZBP) 2019/264 by sa preto malo zrušiť.
                  
               
                     (8)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.
                  
               
                     (9)
                  
                  
                     Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo stranami Partnerstva za mier, a ktoré následne uzavreli dvojstranné bezpečnostné dohody s NATO,
                  
               PRIJAL TOTO ROZHODNUTIE:
         
            Článok 1
            Za veliteľa operácie EÚ pre vojenskú operáciu Európskej únie v Bosne a Hercegovine sa týmto ako nástupca generálporučíka Oliviera RITTIMANA od 18. júla 2020 vymenúva generálmajor Brice HOUDET, zástupca náčelníka štábu Vrchného veliteľstva spojeneckých síl v Európe (SHAPE).
         
         
            Článok 2
            Rozhodnutie (SZBP) 2019/264 sa týmto zrušuje.
         
         
            Článok 3
            Toto rozhodnutie nadobúda účinnosť 18. júla 2020.
         
         
            V Bruseli 2. júla 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 252, 28.7.2004, s. 10.
         
            (2)  Rozhodnutie Politického a bezpečnostného výboru (SZBP) 2019/264 zo 7. februára 2019 o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2017/464 (BiH/27/2019) (Ú. v. EÚ L 44, 15.2.2019, s. 12).